Ritratt: Uffiċċju Josianne Cutajar MEP .td_uid_2_60c31e3e9b163_rand.td-a-rec-img{text-align:left}.td_uid_2_60c31e3e9b163_rand.td-a-rec-img img{margin:0 auto 0 0} Il-Parlament Ewropew adotta rapport importanti li tiegħu jien kont in-negozjatriċi f'isem l-S&D. Dan ir-rapport se jassigura aktar ugwaljanza bejn is-sessi. Il-vot fil-plenarja seħħ wara li r-rapport dwar l-integrazzjoni tal-ġeneru fil-politika ta' koeżjoni għadda b'suċċess mill-Kumitat tal-Iżvilupp Reġjonali. Dan ir-rapport jibgħat messaġġ b'saħħtu li n-nisa ma jistgħux jitħallew jaqgħu lura fis-soċjetà u għaldaqstant għandu jkun hemm rabta biex tkun assigurata l-ugwaljanza meta pajjiżi membri jiġu biex jużaw fondi ta' koeżjoni tal-Unjoni Ewropea. Irridu naraw li dan ir-rapport iwassal sabiex ikun hemm il-promozzjoni ta' aktar ugwaljanza li sussegwentament se tkun qed tfisser titjib fil-kwalità tal-ħajja tan-nisa madwar l-Ewropa kollha. Huwa importanti li permezz tal-fondi ta' koeżjoni, għandhom jiġu miġġielda pjagi soċjali bħall-vjolenza abbażi tal-ġeneru, u anke jiġu indirizzati kwistjonijiet bħall-bilanċ aħjar bejn ix-xogħol u l-ħajja ta' kuljum. Ir-rapport jinkludi wkoll referenza qawwija sabiex tkun ukoll miġġielda d-diskriminazzjoni fuq il-komunità LGBTI. Dan huwa rapport li jippromowovi l-ugwaljanza, l-inklużjoni, il-ġustizzja soċjali u r-rispett. Dmirna issa huwa li nkomplu nimbuttaw sabiex mill-kliem u r-rapporti immorru għal aktar ugwaljanza bil-fatti. Ħidmieti f'dan il-qasam se tkompli. .td_uid_3_60c31e3e9b373_rand.td-a-rec-img{text-align:left}.td_uid_3_60c31e3e9b373_rand.td-a-rec-img img{margin:0 auto 0 0}